Sri Venkateshwara Matric. Hr. Sec. School

Gandhi Jayanti 2019
2020-05-19 08:00 - 17:00 (Asia/Kolkata)
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மகாத்மா காந்தியின் 150 வது பிறந்த நாள் விழா கொண்டாடப்பட்டது. ஏராளமான குழந்தைகள் காந்திவேடமிட்டு வந்திருந்தனர். சிறப்பு விருந்தினராக புதுக்கோட்டை பேலஸ் சிட்டி ரோட்டரி சங்கத் தலைவர் ரவிச்சந்திரன் கலந்துகொண்டார்.
விழாவுக்கு தலைமையேற்ற பள்ளியின் முதல்வர் கவிஞர் தங்கம் மூர்த்தி பேசும்போது “இன்றைக்கு நாம் தேசத்தந்தை மாகாத்மாவின் நூற்று ஐம்பதாவது பிறந்த நாளைக் கொண்டாடிக்கொண்டிருக்கின்றோம். காந்திக்கு இந்த சுதந்திர எண்ணத்தை, விடுதலைக்குப் போராடும் குணத்தை உருவாக்கியது தென்னாப்பிரிக்காவில் வாழ்ந்த தமிழகத்து தில்லையாடி வள்ளியம்மைதான். அவர் புதுக்கோட்டை சாந்தாரம்மன் கோயில் திடல் உள்ளிட்ட தமிழகத்தின் பல பகுதிகளுக்கு வந்து சென்றிருக்கின்றார். பாரதியோடு கடிதத்தொடர்பில் இருந்திருக்கின்றார். காந்தி வேடமிட்டு குழந்தைகளை அழைத்துவந்த பெற்றோர்களை பாராட்டுகின்றேன். காந்தியை மாதிரியே உங்கள் குழந்தைகள் உண்மையுள்ள, நேர்மையுள்ள, தேசப்பற்றுள்ள குழந்தைகளாக உருவாக்குங்கள். இதுதான் மகாத்மா காந்தியின் 150வது பிறந்தநாள் விழாவில் நான் பெற்றோர்களுக்குக் கூறுகின்ற நற்செய்தியாகும்” என்று பேசினார்.

Vijayadashami Admission 2021
2021-10-23 08:00 - 17:00

UKG Graduation Function 2022
2022-04-04 08:00 - 17:00
2.04.2022 புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலை மாணவர்களுக்கு பட்டமளிப்பு விழா நடைபெற்றது. புதுக்கோட்டை மாவட்ட மதுவிலக்கு அமலாக்கப்பிரிவு காவல் ஆய்வாளர் திருமதி குணவதி அவர்கள் சிறப்பு விருந்தினராக கலந்து கொண்டு மாணவர்களுக்கு பட்டங்களை வழங்கி சிறப்புரை நிகழ்த்தினார்கள்.
அவர்கள் பேசும்போது “மாணவர்களின் முன்னேற்றத்தில் பள்ளிக்கூடங்களுக்கு எவ்வளவு பொறுப்பு இருக்கின்றதோ அதைவிடவும் கூடுதலான பொறுப்பு பெற்றோர்களுக்கு இருக்கின்றது. ஏனென்றால் இன்றைய நிலையில் நடைபெறும் குற்றங்களை கணக்கெடுத்தால் இளைஞர்கள்தான் அதிகம் ஈடுபடுகிறார்கள். அவர்கள் ஏன் இந்த நிலைக்கு தள்ளப்படுகிறார்கள் என்றால் பெற்றோர்களின் அன்பும் அரவணைப்பும் அவர்களுக்கு கிடைக்கப்பெறவில்லை என்பதால் தான். ஆகவே இந்த பட்டமளிப்பு விழா நாளில் பெற்றோர்கள் உறுதியெடுத்துக் கொள்ளுங்கள். உங்கள் குழந்தைகளிடம் நல்ல கனவை விதையுங்கள். அவர்கள் அதிகாரிகளாக மருத்துவர்களாக பொறியாளர்களாக வருவதை விடவும் முதலில் நல்ல மனிதர்களாக வளரவேண்டும்” என்று பேசினார். பள்ளியின் முதல்வர் கவிஞர் தங்கம் மூர்த்தி விழாவுக்கு தலைமை ஏற்றார். பள்ளியின் சட்ட ஆலோசகர் அரசு சிறப்பு வழக்கறிஞர் செந்தில்குமார் அவர்கள் வாழ்த்துரை வழங்கினார். விழாவில் பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி பெற்றோர் ஆசிரியர் கழக பொறுப்பாளர்கள் பேராசிரியர் கருப்பையா, மகாத்மா ரவிச்சந்திரன், வேங்கட சுப்பிரமணியன் பள்ளியின் துணை முதல்வர் குமாரவேல் ஒருங்கிணைப்பாளர் கௌரி பள்ளியின் மேலாளர் ராஜா, ஆசிரியைகள் சந்திரகலா, பவுலின் மற்றும் பள்ளியின் ஆசிரியப்பெருமக்களும் பெற்றோர்களும் திரளாக கலந்து கொண்டனர். நிகழ்ச்சியை ஆசிரியை பவானி மற்றும் காசாவயல் கண்ணன் ஆகியோர் தொகுத்து வழங்கினர். நிறைவாக ஆசிரியை சிம்ரன் பிரைட் நன்றி கூறினார்.

Colours Day Celebration 2022
2022-04-04 08:00 - 17:00
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலைக் குழந்தைகளுக்கு வண்ணங்களை அறிமுகம் செய்யும் விதமாக வண்ண தினங்கள் வராத்தில் இருமுறை கொண்டாடப்பட்டது. அந்த வகையில் ஊதா, ரோஸ், சிவப்பு, ஆரஞ்சு, பச்சை மற்றும் மஞ்சள் வண்ண தினங்கள் கொண்டாடப்பட்டது. வகுப்பறைகள் அந்தந்த வண்ணங்களில் அலங்கராம் செய்யப்பட்டு மாணவர்கள் வண்ண உடையணிந்தும் வண்ணச்சிட்டுக்களாய் காட்சியளித்தன.

2022 - 2023 Admission in Progress
2022-04-14 08:00 - 17:00

School Reopen 2022
2022-06-13 08:00 - 17:00
திருக்கோகர்ணம், ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களுக்கு மாலை அணிவித்து, இனிப்புகள் வழங்கி வரவேற்பு அளிக்கப்பட்டது.
கோடை விடுமுறைக்குப் பின் பள்ளி திறக்கப்பட்ட அன்று மாணவர்கள் உற்சாகத்துடன் பள்ளிக்கு வந்தனர். புதிய மாணவர்களுக்கு மாலை அணிவிக்கப்பட்டு, இனிப்புகள் வழங்கப்பட்டு வரவேற்பு அளிக்கப்பட்டது. மாணவர்களும் பெற்றோர்களும் அதனால் மகிழ்ச்சி அடைந்தனர். பெற்றோர்கள், ஆசிரியர்களிடம் ஆசி பெற்ற பிறகு மாணவர்கள் வகுப்பறைக்குள் நுழைந்தனர். பள்ளி முதல்வர் தங்கம் மூர்த்தி, அரசு சிறப்பு வழக்கறிஞர் எம். செந்தில்குமார், வழக்கறிஞரும் முன்னாள் மாணவர் சங்கத் தலைவருமான நவீன்குமார் மற்றும் துணை முதல்வர் எஸ். குமாரவேல் மாணவர்களை வரவேற்றனர்.
மாணவர்கள் இந்த வாரம் முழுவதும் பாட நூல்கள் கொண்டுவரவேண்டாம் என்றும் இவ்வாரத்தில் நீதி போதனை வகுப்புகள், மருத்துவ ஆலோசனைகள், திறன் மேம்பாட்டுப் பயிற்சிகள், கதைகள், பாடல்கள் என மாணவர்கள் மனதைப் பக்குவப்படுத்தும் வகையில் திட்டமிடப்பட்டுள்ளதாக பள்ளி முதல்வர் தங்கம் மூர்த்தி தெரிவித்தார்.
பள்ளியில் வாழைமரம், தோரணங்கள் கட்டப்பட்டு புதுக்கோலமிட்டு மாணவர்களை வரவேற்க எழில் கோலம் பூண்டிருந்தது. மாணவர்கள் மகிழ்ச்சியுடனும், உற்சாகத்துடனும், ஆர்வத்துடனும் புதிய கல்வியாண்டில் அடியெடுத்து வைத்தனர்.

Vegetable Market Field Trip
2022-08-12 08:00 - 17:00
உழவர் சந்தைக்கு வந்த மழலைக்குழந்தைகள்!
ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்களின்
உழவர் சந்தைக் களப்பயணம்.

Field Trip to Library
2022-08-12 08:00 - 17:00
கல்வி பயணத்தில் ஓர் களப்பயணம்!
ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் நூலகக் களப்பயணம்

75th Independence Day Celebration
2022-08-23 08:00 - 17:00

பெருந்தலைவர் காமராசர் பிறந்த நாள் விழா
2022-09-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் பெருந்தலைவர் காமராசர் பிறந்த நாள் விழா கல்வி வளர்ச்சி நாளாகக் கொண்டாடப்பட்டது. விழாவுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். புதுக்கோட்டை மாவட்ட காவல் துணை கண்காணிப்பாளர் T.K.லில்லி கிரேஸ் அவர்கள் கலந்து கொண்டு பெருந்தலைவர்

காமராசர் படத்தை திறந்து வைத்து மலர் தூவி மரியாதை செய்து காமராசர் பிறந்தநாள் விழாவையொட்டி நடத்தப்பட்ட ஓவியப்போட்டி, பேச்சுப்போட்டி, கவிதைப்போட்டி, கட்டுரைப்போட்டிகளில் வெற்றிப்பெற்ற மாணவ மாணவிகளுக்கு பரிசுகள் வழங்கி சிறப்புரை நிகழ்த்தினார்.

சிறுவர்கள் கொண்டாடிய சிறுதானிய உணவுக் கண்காட்சி
2022-09-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியின் முதல் மற்றும் இரண்டாம் வகுப்பு மாணவர்கள் இணைந்து உணவுத் திருவிழா கொண்டாடினர். இந்த நிகழ்வினை பள்ளியின் முதல்வர் கவிஞர் தங்கம் மூர்த்தி துவங்கி வைத்தார். உணவுத்திருவிழாவை முன்னிட்டு ஏராளமான உணவுப் பதார்த்தங்களை வீட்டிலிருந்து செய்து கொண்டு வந்திருந்தனர். சின்னஞ்சிறு குழந்தைகள் உண்ண வேண்டிய ஆரோக்கியமான உணவுகள் குறிப்பாக சிறுதானிய உணவுகள், தவிர்க்க வேண்டிய எண்ணெய் மற்றும் துரித உணவுகள், நொறுக்குத் தீனிகள் பற்றிய நாடகம் ஒன்றை நடித்துக் காட்டினர். உண்ணக்கூடிய உணவுப் பொருட்களை ஒரு அறையிலும் தவிர்க்க வேண்டிய உணவுப் பொருட்களை ஒரு அறையிலும் தனித்தனியே காட்சிப் படுத்தியிருந்தனர். பார்வையிட்ட பெற்றோர்களிடம் தாங்கள் கொண்டுவந்து காட்சிப்படுத்தியிருந்த உணவுப் பதார்த்தங்களின் பெயர்களையும் அவற்றை சாப்பிட்டால் ஏற்படும் நன்மைகளையும், உண்ணக்கூடாத பதார்த்தங்களின் பெயர்களையும் அவற்றைச் சாப்பிட்டால் உடலுக்கு ஏற்படும் தீமைகளையும் சிறப்பாக எடுத்துக்கூறிய குழந்தைகளை பார்வையாளர்கள் வெகுவாகப் பாராட்டினர் மழலை மாணவர்களின் உணவுக்கண்காட்சியை பள்ளியின் துணைமுதல்வர் குமாரவேல், பள்ளியின் மனநல ஆலோசகர் மார்ட்டின், ஒருங்கிணைப்பாளர்கள் மற்றும் ஆசிரியப்பெருக்களும் ஏராளமான பெற்றோர்களும் கண்டு களித்து உண்டு மகிழ்ந்தனர். விழாவிற்கான ஏற்பாடுகளை முதல் மற்றும் இரண்டாம் வகுப்பு ஆசிரியைகள் சிவதர்சினி, சுசிலா, உமாராணி, ராஜகுமாரி ஆகியோர் செய்திருந்தனர்.

நூற்றாண்டு கண்ட மன்னர் அரண்மனையில் நூற்றியோரு பாரதிகள் அணிவகுப்பு
2022-09-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் மகாகவி பாரதியின் 101வது நினைவு நாளை முன்னிட்டு 101 பாரதி வேடமணிந்து சென்று மாவட்ட ஆட்சித் தலைவரிடம் பாரதியின் நினைவுகளை பகிர்ந்து கொண்டனர்.
நூற்றாண்டு கண்ட மன்னரின் அரண்மனையில் 101 மழலை பாரதிகளும் அணிவகுத்து வலம் வந்து மாவட்ட ஆட்சித் தலைவர் திருமிகு கவிதா ராமு அவர்களைச் சந்தித்து பாரதியார் பாடல்கள் பாரதியார் கவிதை, பாரதியார் வரலாறு என பாரதி பற்றிய நினைவுகளை பகிர்ந்து கொண்டனர்.

மாநில அளவிலான நீச்சல் போட்டி
2022-10-15 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக் மேல்நிலைப்பள்ளி மாணவன் பள்ளிக்கல்வித்துறை நடத்திய நீச்சல் போட்டியில் கலந்துகொண்டு மாவட்ட அளவிலான போட்டிக்கு தகுதிப் பெற்றுள்ளார். பள்ளியின் ஏழாம் வகுப்பு படித்துவரும் எம்.தனுஷ்கிருஷ்ணன் பள்ளிக்கல்வித்துறை நடத்திய நீச்சல் போட்டியில் கலந்துக்கொண்டு மாவட்ட அளவில் முதலிடம் பெற்று மாநில அளவிளான போட்டிக்கு தகுதிப் பெற்று பள்ளிக்குப் பெருமை சேர்த்துள்ளார். மாநில அளவிலான நீச்சல் போட்டிக்கு தகுதி பெற்றுள்ள மாணவன் எம்.தனுஷ்கிருஷ்ணனை பள்ளியின் முதல்வர் கவிஞர் தங்கம்மூர்த்தி அவர்கள் பரிசுகள் வழங்கி வாழ்த்துக்களைத் தெரிவித்துக் கொண்டார். மாநில அளவில் நீச்சல் போட்டிக்கு தகுதி பெற்ற மாணவனை துணைமுதல்வர் உள்ளிட்ட ஆசிரியர்களும், பெற்றோர்களும் மிகவும் பாராட்டினர்.

குழந்தைக் கவிஞர் அழ. வள்ளியப்பாவின் நூற்றாண்டு விழா போட்டிகள்
2022-11-28 08:00 - 17:00
புதுக்கோட்டை வாசகர் பேரவையும் திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியும் இணைந்து குழந்தைக் கவிஞர் அழ. வள்ளிப்பாவின் பிறந்த நாள் நூற்றாண்டு விழாவைக் கொண்டாடுவதை முன்னிட்டு மாவட்ட அளவிலான பள்ளி மாணவர்களுக்கு அழ. வள்ளியப்பா அவர்களின் பாடல் ஒப்புவித்தல் போட்டி> பேச்சுப்போட்டி மற்றும் ஓவியப்போட்டிகள் நடத்தப்பட்டது. போட்டிகளில் இருபதுக்கும் மேற்பட்ட அரசு மற்றும் தனியார் பள்ளிகளிலிருந்து நூற்றுக்கும் மேற்பட்ட மாணவ மாணவிகள் ஆர்வமுடன் கலந்து கொண்டனர். வெற்றி பெற்ற மாணவர்களுக்கு எதிர்வரும் 30.11.2022 அன்று நடைபெறும் குழந்தைக் கவிஞர் அழ. வள்ளியப்பா அவர்களின் பிறந்த நாள் நூற்றாண்டு விழாவில் பாராளுமன்ற மாநிலங்களை உறுப்பினர் எம்.எம். அப்துல்லா மற்றும் அழ. வள்ளியப்பாவின் குடும்பத்தினர் முன்னிலையில் பரிசுகள் வழங்கப்படும் என வாசகர் பேரவை தலைவர் பேராசிரியர் விஸ்வநாதன் மற்றும் பள்ளியின் முதல்வர் கவிஞர் தங்கம் மூர்த்தி ஆகியோர் கூட்டாக அறிவித்தனர்.

அழ. வள்ளியப்பா நூற்றாண்டு விழா
2022-12-02 08:00 - 17:00
“புத்தகம் வாசிக்கும் பழக்கத்தைக் குழந்தைகள் தினசரி வழக்கமாக மாற்றிக் கொள்ள வேண்டும்”
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் குழந்தைக்கவிஞர் அழ.வள்ளியப்பா நூற்றாண்டு விழாவில் மாவட்ட ஆட்சித்தலைவர் வேண்டுகோள்.

2023 - 2024 Admission Opens from 01.01.2023
2022-12-26 08:00 - 17:00

Compliments will be given to the kids who has born on 1st January
2022-12-26 08:00 - 17:00

New Year Celebration 2023
2023-01-01 08:00 - 17:00
ஜனவரி 1ல் பிறந்து ஜனவரி 1 அன்று பள்ளிக்கு வந்த குழந்தைகளுக்கு தட்டு நிறைய புத்தகங்கள் சிறப்பு பரிசு
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக் மேல்நிலைப்பள்ளியில் புத்தாண்டை முன்னிட்டு ஜனவரி 1-ல் பிறந்த குழந்தைகள் ஜனவரி 1 அன்று பள்ளிக்கு வந்தால் (எந்த பள்ளியில் படிப்பவர் எனினும்) சிறப்பு பரிசுகள் உண்டு என்று அறிவிப்பு செய்யப்பட்டது. அதன்படி அரசு, அரசு உதவிபெறும் மற்றும் பல்வேறு தனியார் பள்ளியில் பயிலும் புத்தாண்டு தினத்தில் பிறந்த குழந்தைகள் பாலமுருகன், நீரஜா, சுபஸ்ரீ, அட்சயா, பீரித்திக்கா ஆகிய குழந்தைகள் பெற்றோர்களுடன் பள்ளிக்கு வந்தனர். பள்ளிக்கு வந்த குழந்தைகளுக்கு பூங்கொத்து வழங்கி ஆசிரியர்கள் வரவேற்றனர். பள்ளியின் முதல்வர் கவிஞர் தங்கம் மூர்த்தி மற்றும் பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி ஆகியோர் பிறந்தநாள் கொண்டாடும் மாணவர்களுக்கு ஒரு சில்வர் தட்டு நிறைய புத்தகங்கள் வைத்து புத்தகத்தட்டு வழங்கப்பட்டது. சாக்லேட்டுகள், கேக்குகள் போன்ற இனிப்புகளும் வழங்கினர்.

ISRO - இஸ்ரோ சென்று திரும்பிய ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவனுக்கு மாலையணிவித்து உற்சாக வரவேற்பு
2023-01-09 08:00 - 17:00
இஸ்ரோ விண்வெளி மையம் மற்றும் ஹார்ட்புல்னஸ் இணைந்து நடத்திய இளம்விஞ்ஞானி விருது – 2022 போட்டியில் தமிழக அளவில் சிறந்த கண்டுபிடிப்புக்காக தேர்வு செய்யப்பட்ட ஸ்ரீ வெங்கடேஸ்வரா மெட்ரிக். மேல்நிலைப்பள்ளி பத்தாம் வகுப்பு மாணவர் யு. ஸ்ரீஹரி இஸ்ரோ விண்வெளி மையம் அமைந்துள்ள மகேந்திரகிரிக்குச் சென்று அம்மையத்தைப் பார்வையிட்டார். மாணவன் ஸ்ரீஹரி இஸ்ரோ விஞ்ஞானிகளோடு கலந்து உரையாடி பல்வேறு கேள்விகளைக் கேட்டு விளக்கம் பெற்றார்.
இஸ்ரோ பயணம் முடித்து பள்ளிக்கு வருகை தந்த மாணவனை பள்ளியின் முதல்வர் தங்கம் மூர்த்தி மற்றும் ஆசிரியர்கள் மாணவ மாணவிகள் மாலையணிவித்து உற்சாக வரவேற்பளித்தனர். இளம் விஞ்ஞானி ஸ்ரீஹரி இஸ்ரோ விண்வெளி மையத்தில் விஞ்ஞானிகளோடு கலந்துரையாடிய தன் பயண அனுபவத்தை மாணவர்களோடு பகிர்ந்து கொள்ளும் நிகழ்வு பள்ளியில் சிறப்பாக நடைபெற்றது. இந்நிகழ்வில் பள்ளியின் முதல்வர் கலந்து கொண்டு பள்ளியின் இளம் விஞ்ஞானியை வாழ்த்தி “கல்வி பணியோடு மாணவர்களின் அறிவியல் ஆராய்ச்சியிலும் நம் பள்ளி சிறந்து விளங்குவதற்கு மாணவர் ஸ்ரீஹரியின் இஸ்ரோ பயணமே சான்று” என பெருமையோடு கூறினார். இந்நிகழ்வு மாணவர்களுக்கு புதிய உற்சாகத்தையும் தன்னம்பிக்கையும் தரும் நிகழ்வாக அமைந்தது.

கரும்புகள் வழங்கி வரவேற்பு
2023-01-09 08:00 - 17:00
திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் பொங்கல்திருநாளை முன்னிட்டு பள்ளி மாணவர்களுக்கு கரும்புகள் வழங்கி பள்ளி முதல்வர் தங்கம் மூர்த்தி வரவேற்றார். மாணவர்கள் மிகுந்த மகிழ்ச்சியோடும் வியப்போடும் கரும்பினைப் பெற்றுக் கொண்டு நன்றி தெரிவித்தனர். தைமாதம் பிறக்கப் போவதை ஒட்டி ஸ்ரீ வெங்கடேஸ்வரா மெட்ரிக். மேல்நிலைப்பள்ளி வளாகம் கரும்புகளால் அலங்கரிக்கப்பட்டிருக்கிறது.
பள்ளி நுழைவாயிலிலும், வகுப்பறை வாசல்களிலும் கரும்புகள் கட்டப்பட்டு மாணவர்களை வரவேற்ற விதம் புதுமையாக அமைந்திருந்தது. மாணவர்களை கனியே, கற்கண்டே, கரும்பே என்று செல்லமாக அழைப்பதுண்டு. கரும்புகளே கரும்புகளை சுமந்து வந்த காட்சிகள் அனைவரையும் மிகவும் கவர்ந்தது.

ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களுக்கு 1500 பரிசுகளை வழங்கிய பரிசுத் திருவிழா!!!
2023-01-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களின் அறிவுத் திறனைஇ ஆங்கில அறிவை வெளிக்கொணரும் வகையில் பல்வேறு போட்டிகள் நடத்தப்பட்டு அதற்கான பரிசளிப்பு விழா கொண்டாடப்பட்டது. பள்ளியின் முதல்வர் கவிஞர் தங்கம் மூர்த்தி தலைமையில் பல்வேறு பள்ளிகளின் கல்லூரிகளின் ஆங்கில ஆசிரியர்கள் நடுவர்களாக பொறுப்பேற்று குழந்தைகளின் அறிவாற்றலை கண்டும் கேட்டும் நல்ல தீர்ப்புகள் வழங்கினர். அதன் தொடர்ச்சியாக பரிசளிப்பு விழா நடைபெற்றது. விழாவில் பல லட்சம் செலவில் பரிசு பொருட்கள் விலை மதிக்க முடியாத சான்றிதழ்கள் கழுத்து வலிக்கும் அளவு வெயிட்டான மெடல்கள் என 1500 பரிசுகள் மாணவர்களுக்கு வழங்கப்பட்டன. சிறப்பு விருந்தினராக தமிழ்நாடு அரசு “ஆசிரியர் மனசுத் திட்டம்” மாநில ஒருங்கிணைப்பாளர் சிகரம் சதீஷ்குமார் கலந்துகொண்டு பரிசுகள் வழங்கி சிறப்புரையாற்றினார்.

திறனறி தேர்வில் ஸ்ரீ வெங்கடேஸ்வரா பள்ளி முதலிடம்
2023-01-24 08:00 - 17:00
புதுக்கோட்டை மாவட்ட கல்வி அலுவலர் (தனியார் பள்ளிகள்) திரு. அந்தோணி அவர்களின் அறிவிப்பின் படி புதுக்கோட்டை மாவட்டத்தில் உள்ள அனைத்து தனியார் பள்ளிகளுக்கு இடையேயான ஒன்பதாம் வகுப்பு மாணவர்களுக்கு திறனாய்வு தேர்வு நடத்தப்பட்டது. மாவட்டத்திலுள்ள அனைத்து தனியார் பள்ளிகளிலிருந்தும் ஒரு மாணவரை மாவட்ட கல்வி அலுவலரே தேர்வு செய்து திறனாய்வு தேர்வு நடத்தப்பட்டது. தேர்வில் பொது அறிவு மற்றும் நடப்பு நிகழ்வுகள் பகுதியிலிருந்து கேள்விகள் கேட்கப்பட்டன. இந்த தேர்வில் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவி கே. ராகவி மாவட்ட அளவில் முதலிடம் பெற்றார். வெற்றி பெற்ற பள்ளி மாணவி கே. ராகவியை மாவட்ட ஆட்சித்தலைவர் திருமதி. கவிதா ராமு மற்றும் மாவட்ட கல்வி அலுவலர் அந்தோணி அவர்கள் பாராட்டி சான்றிதழும் சுழற்கோப்பையும் வழங்கி வாழ்த்தினர். திறனறி தேர்வில் முதலிடம் பெற்று பள்ளி வந்த மாணவியை பள்ளி முதல்வர் கவிஞர் தங்கம் மூர்த்தி, பள்ளி ஆலோசகர் அஞ்சலிதேவி தங்கம் மூர்த்தி, துணை முதல்வர் குமாரவேல் மற்றும் ஆசிரியர்கள் சித்திரை செல்வி, ரவிக்குமார் உள்ளிட்ட ஆசிரியப் பெருமக்கள் வாழ்த்துக்களை தெரிவித்தனர்.

Annual Day 2022 - 2023 Academic Year
2023-02-04 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் ஆண்டுவிழா நடைபெற்றது. விழாவில் மக்கள் இசை கலைஞர்கள் செந்தில் கணேஷ் ராஜலெட்சுமி குழுவினர் வழங்கிய இன்னிசை நிகழ்;ச்சி நடைப்பெற்றது. பள்ளி மாணவர்களின் பாடல்கள் மற்றும் கீபோர்டு இசை நிகழ்ச்சிகள் பார்வையாளர்களால் பெரிதும் பாராட்டப்பட்டன. விழாவிற்கு அழகப்பா பல்கலைக்கழக மேனாள் துணைவேந்தர் எஸ்.சுப்பையா தலைமையேற்றார். சிறப்பு விருந்தினர்களாக நகைச்சுவை பேரரசு, பட்டிமன்ற நடுவர் கு. ஞானசம்பந்தன் மற்றும் மாவட்ட ஆட்சித் தலைவர் கவிதா ராமு ஆகியோர் கலந்துகொண்டனர். விழாவில் பள்ளி மாணவர்களுக்கு விருதுகளும் சான்றிதழ்களும் சிறப்பு விருந்தினர்களால் வழங்கப்பட்டன. பள்ளியின் ஆண்டுமலர் ‘விங்ஸ்” அரண்மனை ராணி;களால் பல்லக்கில் கொண்டுவரப்பட்டது மாவட்ட ஆட்சித் தலைவர் கவிதா ராமு ஆண்டுமலரை வெளியிட முனைவர் நகைச்சுவை பட்டிமன்ற நடுவர் கு. ஞானசம்பந்தன் பெற்றுக்கொண்டார். விழாவில் விஜய் குழுமத் தலைவர் முருகானந்தம், மக்களிசைப் பாடகர்கள் செந்தில்கணேஷ் ராஜலெட்சுமி ஆகியோர் வாழ்த்துரை வழங்கினர்.

Kindergarten Graduation 2023
2023-02-22 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலையர் குழந்தைகளுக்கான பட்டமளிப்பு விழா நடைபெற்றது. விழாவிற்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். விழாவில் புதுக்கோட்டை நகர்மன்ற தலைவர் திலகவதி செந்தில் மற்றும் கல்வியாளர் கவிஞர் மு. கீதா ஆகியோர் சிறப்பு விருந்தினராக கலந்துக்கொண்டு குழந்தைகளுக்கு பட்டமளித்து சிறப்புரையாற்றினர். பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி மாணவர்களுக்கு வாழ்த்துரை வழங்கினார்.

சுதர்சன் பொறியியல் கல்லூரி நடத்திய போட்டிகளில் வென்று ஒட்டுமொத்த சாம்பியன்சிப் பெற்ற ஸ்ரீ வெங்கடேஸ்வரா மெட்ரிக். மேல்நிலைப்பள்ளி
2023-03-21 08:00 - 17:00
புதுக்கோட்டைஇ திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியை சேர்ந்த 100க்கும் மேற்பட்ட மாணவர்கள் சுதர்சன் பொறியியல் கல்லூரி நடத்திய ஓவியப்போட்டிஇ வினாடிவினாஇ அறிவியல் செய்முறை ஆகிய போட்டிகளில் கலந்துக்கொண்டனர். இதில் ஐந்து மாணவர்கள் அருண் பிரசாத் முதல் பரிசுஇ ஆதிஸ் முதல் பரிசுஇ ஹரிஸ் குமார் இரண்டாம் பரிசுஇ நிலா~pனி மூன்றாம் பரிசுஇ சந்தோ~pனி மூன்றாம் பரிசு பெற்று வெற்றிப்பெற்றனர். பல்வேறு பள்ளிகளிலிருந்து 500க்கும் மேற்பட்ட மாணவர்கள் கலந்துக்கொண்டதில் இப்பள்ளி மாணவர்கள் அதிகளவில் கலந்துக்கொண்டு ஒட்டுமொத்த சாம்பியன்சிப் கோப்பையை வென்றனர்.

மாவட்ட அளவிலான ஆய்வுக்கட்டுரை போட்டியில் மூன்றாம் பரிசு
2023-03-29 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி ஒன்பதாம் வகுப்பு மாணவி யாழினி மாவட்ட அளவில் ஆய்வுக்கட்டுரை போட்டியில் மூன்றாம் பரிசுபெற்று பள்ளிக்குப் பெருமைசேர்த்துள்ளார். தனியார் பள்ளிகளின் மாவட்டகல்வி அலுவலர் மாணவர்களின் திறன்களை வெளிக்கொணரும் வகையில் பல்வேறு போட்டிகளை நடத்தி பரிசுகள் வழங்கி வருகிறார். அந்த வகையில் மாவட்ட அளவில் ஒன்பதாம் வகுப்பு படிக்கும் மாணவர்களுக்கு அவர்கள் விரும்பிய தலைப்புகளில் 100 பக்கம் ஆய்வுகட்டுரை எழுதும் போட்டியை அறிவித்தார். 500க்கும் மேற்பட்ட மாணவர்கள் கலந்துகொண்ட போட்டியில் ஸ்ரீ வெங்கடேஸ்வரா மெட்ரிக் மேல்நிலைப்பள்ளி மாணவி ரா.யாழினி “கல்வி அன்றும் இன்றும்” என்ற தலைப்பில் எழுதிய ஆய்வு கட்டுரைக்கு மூன்றாம் பரிசாக ரூபாய் 5000 மற்றும் பாராட்டுச் சான்றிதழும் பெற்றுள்ளார்.

22 ஆண்டுகளாக தொடர்ந்து 100 சதவீதம் தேர்ச்சி பெற்று 12 ஆம் வகுப்பு மாணவர்கள் சாதனை
2023-05-08 08:00 - 17:00
புதுக்கோட்டை திருக்கோகர்ணம் ஶ்ரீ வெங்கடேஸ்வரா மெட்ரிக். மேல்நிலைப்பள்ளியில் பன்னிரண்டாம் வகுப்பு அரசுப் பொதுத்தேர்வு எழுதிய மாணவர்கள் வழக்கம் போல் நூறு சதவீதம் தேர்ச்சி அடைந்துள்ளார்கள். மாணவர்கள் 52 மாணவிகள் 25 மொத்தம் தேர்வு எழுதிய 77 பேரும் வெற்றி பெற்றுள்ளார்கள்.

10 ஆம் வகுப்பு பொதுத்தேர்வில் திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் 100 சதவீதம் தேர்ச்சி!!!
2023-06-21 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் பத்தாம் வகுப்பு அரசுப் பொதுத்தேர்வு எழுதிய மாணவர்கள் வழக்கம்போல் நூறு சதவீதம் தேர்ச்சி அடைந்துள்ளார்கள். மாணவர்கள் 30 மாணவிகள் 46 மொத்தம் தேர்வு எழுதிய 76 பேரும் வெற்றி பெற்றுள்ளார்கள்.
திவ்ய ஸ்ரீ, பார்கவி, முகமது ரிஸ்வான், ஸ்ரீவர்ஷினி, கயல்விழி, கோபிகா ஸ்ரீ, ஆகியோர் சிறப்பிடம் பெற்றுள்ளனர்.
வெற்றி பெற்ற மாணவர்களை பள்ளியின் முதல்வர் தங்கம் மூர்த்தி, பள்ளியின் ஆலோசகர் அஞ்சலிதேவி தங்கம்மூர்த்தி, நிர்வாக இயக்குநர் நிவேதிதா மூர்த்தி, பள்ளியின் சிஇஓ காவியாமூர்த்தி பள்ளியின் துணைமுதல்வர் குமாரவேல், ஒருங்கிணைப்பாளர் அபிராம சுந்தரி ஆசிரியர்கள்;; கமல்ராஜ், ராஜாமணி, ஜெயசுதா, பவானி, சித்திரைச்செல்வி, சத்தியராஜ், சின்னையா சரவண பவா மற்றும் ஒருங்கிணைப்பாளர்கள் கௌரி, வரலெட்சுமி, கோமதி மேலாளர் ராஜா, காசாவயல் கண்ணன், உதயகுமார், நீலகண்டன், சரசு ஆகியோர் பாராட்டி இனிப்புகள் வழங்கினர்.
